Öösiti valmistab Oslo linna vabaõhuamet raja taas uueks päevaks ette ning seetõttu on soovitav proovida hommikust, värsket rada enne, kui massid sinna peale vajuvad. Kelke laenutab nüüd ka samas lähedal asuv 40aastase kogemusega suusalaenutus (www.skiservice.no); sealt saab moodsaid vedrustusega alumiiniumkelke, mis pole küll nii ajaloohõngulised, kuid see-eest tasuvad end kindlasti ära, kui sõiduolud on rasked ning rada libe ja künklik.